
Acatistul Sfântului loan cel nou de la Suceava 
(2 iunie şi 24 iunie) 


Sfântul mare mucenic loan cel nou de la Suceava (f 1330) (2 iunie şi 24 iunie): 


https://www.academia.edu/43441948/Sf% C3% A2ntul mare mucenic loan _ cel nou _de la 
Suceava 1330 2 iunie %C5%9Fi 24 iunie 


https://archive.org/details/sf.-ioan-cel-nou 


https://drive.google.com/file/d/10X2IHux Wuztvp 1 T4xesfk 1 hzE4vZ]5U38/view?usp=sharin 

Materiale despre Sfântul mare mucenic loan cel nou de la Suceava: 


https://archive.org/details/Gsteaemy?query=loan+cel+nou+de+la+Suceava 


https://www.slideshare.net/steaemy 1/search_my_uploads?type=&new=&q=loan+cel+nou+ 


&&& 


XP PP 2 0 E E IE IP IP 3 5 IE IE II IE E XX 
XP PP PP 0 E E IE IP IE 3 E IE IE II IE E XX 


Ar Dr Dr dr dr de Dr dr de De Dr dr dr De de dr dr A de dr dr A A 


Ar fe Ar Dr De dr de Dr De dr dr Dr De de dr De de dr dr e De dr dr fr A d 


XP PP 2 0 E E IE IP 3 3 3 IE IE II E E E XX 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacele şi icoasele 


Condacul 1 


Ar Dr Dr dr dr de Dr dr d Dr Dr dr dr De de dr dr A de dr dr A A 


XP PP PP 0 E E IE IP IP 3 E E IE II IE E XXX 


Te De De de De dr De e De De de De Dr Dr De De De De e de de e Ar A d 


Xp PP PP 0 E E IE IP IP 3 e IE IE II IE E E XX 


Apărătorul şi sprijinitorul creştinătăţi, împotrivitorului şi surpătorului păgânătăţii, 
mucenicului celui de curând arătat, ostaşului lui Hristos celui adevărat, care ca un 
soare Bisericii răsăritului a strălucit şi pe credincioşi de veselie i-a umplut, toți 
acum din suflet cântări de mulţumire şi de laudă să-i aducem, şi cu dorire să-i cân- 
tăm: Bucură-te, Sfinte Ioane, mare mucenice a lui Hristos! 


Icosul 1 

Îngerilor iubită şi plăcută a fost şi mai înainte de pătimire, vieţuirea ta, purtătorule 
de chinuri al lui Hristos, loane. Căci cu trup material îmbrăcat fiind, viaţă înge- 
rească pe pământ ai vieţuit, cu milostenii şi cu neîncetate rugăciuni, apoi şi cu chi- 
nuri. Pentru aceasta noi, după vrednicie, aceste laude aducem ţie: 

Bucură-te, că prin postirile şi rugăciunile tale cele necontenite, îngerilor te-ai ase- 
mănat; 

Bucură-te, că prin milosteniile şi lacrimile tale pe demoni i-ai înfricoşat; 

Bucură-te, că pe cei întristaţi i-ai mângâiat; 

Bucură-te, că pe cei bolnavi i-ai ajutat; 

Bucură-te, că în trup muritor te-ai arătat înger pământesc; 

Bucură-te, căci cu mintea ai fost om ceresc; 

Bucură-te, că din părinți bine credincioşi ai răsărit; 

Bucură-te, că dreapta credinţă până la sfârşit ai păzit; 

Bucură-te, că din cetatea vestită Trapezunda ai ieşit; 

Bucură-te, că prin toate faptele bune desăvârşit te-ai împodobit; 

Bucură-te, că pe mare, neguţător iscusit ai fost; 

Bucură-te, că neguţătoria sufletului bine ai chibzuit; 

Bucură-te, Sfinte loane, mare mucenice al lui Hristos! 


Condacul al 2-lea 

Văzând, mucenice al lui Hristos, viclenia diavolului cea măiestrită asupra ta, prin 
cel de altă credinţă, ca să te depărteze de la dreapta credinţă, şi cu înţelepciunea 
dată ție de la Dumnezeu, pricepând măiestriile lui, neprins de dânsele ai rămas cu 
harul Celui Preaînalt; pentru aceea ai şi cântat: Aliluia! 


Icosul al 2-lea 

Cunoscând clevetirea ereticului Reiz, de trei ori fericite, adusă asupra ta la eparhul 
Cetăţii Albe, cel de credinţă otomană, cum că te-ai lepădat de adevărata credinţă 
creştinească, măcar că acela a te ademeni la aceasta în tot chipul s-a silit, tu nici- 
decum nu te-ai lăsat a fi biruit; pentru aceea după cuviinţă auzi de la noi acestea: 
Bucură-te, că pe Reiz de mincinos l-ai vădit; 

Bucură-te, că tu ca un turn ai rămas neclintit; 

Bucură-te, că momirile eparhului întru nimic le-ai socotit; 

Bucură-te, că toţi cei ce au văzut acestea, folos au câştigat; 
Bucură-te, că soarelui şi luceafărului a jertfi nu ai voit; 
Bucură-te, căci cu aceasta pe păgânul Cadiu l-ai disprețuit; 
Bucură-te, căci creator al acestora pe singurul Dumnezeu cel în Treime L-ai măr- 
turisit; 

Bucură-te, că n-ai primit a defăima; 

Bucură-te, că pe acestea le-ai numit planete, iar nu Dumnezeu; 
Bucură-te, că de aici s-a pornit tiranul spre a te chinui; 
Bucură-te, că ai mustrat pe erarhul înaintea tuturor; 

Bucură-te, că pe el mai vârtos a se pleca ţie l-ai îndemnat; 
Bucură-te, Sfinte loane, mare mucenice al lui Hristos! 


Condacul al 3-lea 
De puterea harului Sfântului Duh fiind întărit, cu multă îndrăzneală către ighemo- 
nul ai grăit, viteazule ostaş al lui lisus: , 


”: pentru care şi 
cu mare glas ai cântat: Aliluia! 


Icosul al 3-lea 

Erai, o purtătorule de chinuri al lui Hristos, când acestea le ziceai către eparhul, 
vesel la faţă, şi fără de sfială sau frică; iar el, nemaiputând răbda şi de mânie aprin- 
zându-se, a poruncit să fie aduse înaintea lui toiege multe, şi de haine să fu dez- 
brăcat; dar tu, ca şi cum altul ar fi fost, aşa te aflai; pentru aceasta şi noi unele ca 
acestea grăim către tine: 

Bucură-te, că văzând toiegele acelea, nicidecum nu te-ai temut; 

Bucură-te, că din vederea acelora mai tare te-ai împotrivit tiranului; 

Bucură-te, că te-ai dezbrăcat de haine stricăcioase; 

Bucură-te, că te-ai îmbrăcat în porfiră nepieritoare în ceruri; 

Bucură-te, că ai fost ameninţat cu chinuri de moarte; 

Bucură-te, că tiranul mai cumplit s-a întărâtat, pentru că tu nu ai băgat în seamă 
acestea; 

Bucură-te, că ai înfruntat pe acesta înaintea tuturor celor ce erau de faţă; 

Bucură-te, că pe tine te-ai mărturisit rob adevărat al lui Dumnezeu; 

Bucură-te, că bine ai ţinut aşezămintele, pe care le-ai învăţat de la părinţii tăi; 
Bucură-te, că n-ai primit a aduce jertfă zeilor ighemonului; 

Bucură-te, că ai zis păgânului să nu întârzie de a te chinui; 

Bucură-te, căci cu aceasta te-a trimis mai degrabă la Împărăţia cerurilor; 
Bucură-te, Sfinte loane, mare mucenice al lui Hristos! 

Condacul al 4-lea 

Creatorului mai ales decât creaturii ai zis, cu suflet vitejesc, o mult-pătimitorule, că 
te vei închina; pentru aceasta tiranul cel păgân, auzind astfel de cuvinte de la tine şi 
pierzând nădejdea a te îndupleca la voia sa, nebuneşte s-a aprins de mânie sălbatică 
şi a început să te chinuiască. lar tu, mucenice al lui Hristos, bărbăteşte răbdând, cu 
veselie Celui ce te întărea pe tine ai cântat: Aliluia! 


Icosul al 4-lea 

Inimă de diamant având, când ai pătimit pentru dragostea celui dorit de tine, feri- 
cite al lui Hristos mucenice, întru nimic ai socotit chinurile, cu harul Lui fiind în- 
tărit; pentru aceea, ca peste o aspidă înveninată ai călcat, şi ai alergat spre mai 
cumplite chinuri cu bucurie; pentru care şi de la noi auzi acestea: 

Bucură-te, că ai fost aşternut gol pe pământ spre chinuire; 

Bucură-te, că ai avut ochii minţii sus la cer; 

Bucură-te, căci cu toiege noduroase fără de milă fiind bătut, n-ai slăbit; 

Bucură-te, căci chinuitorii, cumplit bătându-te, au obosit; 

Bucură-te, că vitejeşte ai răbdat să-ţi fie trupul zdrobit în bucăţi; 

Bucură-te, căci cu aceasta şi mai mult la mânie ai întărâtat pe tiranul; 

Bucură-te, că de multe bătăi, cărnurile hpite pe toiege au fost aruncate sus în aer; 
Bucură-te, căci cu aceasta ai adunat pe îngeri spre a se minuna; 

Bucură-te, că ai roşit cu sângele tău pământul; 

Bucură-te, căci cu aceasta ai strivit pe satana sub picioarele tale; 

Bucură-te, că pentru aceasta i-ai mulțumit stăpânului Hristos; 

Bucură-te, că El te-a întărit a suferi alte chinuri mai cumplite; 

Bucură-te, Sfinte Ioane, mare mucenice al lui Hristos! 


Condacul al 5-lea 

Auzindu-te cei ce te chinuiau, fiii pierzării, pe tine, mucenice, rugându-te lui Dum- 
nezeu, s-au umplut de mai multă mânie şi mai cumplit te-au schingiuit încât şi gla- 
sul ţi-a lipsit; iar tu, răbdătorule de chinuri, suferind cu bărbăţie chinul acesta, lui 
Hristos celui ce te-a împuternicit, din adâncul inimii ai cântat: Aliluia? 


Icosul al 5-lea 

Cu lanţuri de fier din porunca ighemonului fiind legat, ostaşule a lui Hristos, Ioane, 
al fost aruncat în temniţă, şi păstrat spre mai cumplite chinuri; şi tot trupul tău de 
bătăi fund sfărâmat, a doua zi iarăşi la judecată ai fost adus; dar, stând înaintea tira- 
nului cu faţa veselă, păgânul Cadiu s-a mirat foarte şi s-a spăimântat. Pentru aceea 
şi noi cu laude ca acestea te întâmpinăm: 

Bucură-te, că pentru Hristos ai fost legat cu lanţuri de fier; 

Bucură-te, căci cu acelea ai înfricoşat de tot pe diavolul; 

Bucură-te, că ai locuit în temniţă întunecoasă, închis fiind acolo; 
Bucură-te, că după aceea te-ai sălăşluit în Raiul cel luminos; 

Bucură-te, căci cu răni cumplite peste tot trupul fiind rănit, vesel te-ai arătat; 
Bucură-te, că de aceasta păgânul tiran s-a minunat foarte; 

Bucură-te, că nu ai purtat grijă de vindecarea rănilor trupului tău; 
Bucură-te, că prin aceasta sufletul tău mai frumos a înflorit; 

Bucură-te, că omul tău cel din afară s-a stricat; 

Bucură-te, că omul tău cel dinăuntru a luat acum mai bună înnoire; 
Bucură-te, că tiranul a pregătit şi alte chinuri mai cumplite împotriva ta; 
Bucură-te, că şi pe acelea tu le-ai primit cu dragoste; 

Bucură-te, Sfinte loane, mare mucenice al lui Hristos! 


Condacul al 6-lea 

Având în minte bunătățile, pe care vrei să le dobândeşti, mucenice a lui Hristos, 
vrednicule de laudă, înţelepţeşte ai răbdat toate schingiuirile, ruperile şi sfâşierea 
cărnurilor; pentru aceea tiranul, umplându-se nebuneşte de şi mai multă mânie, şi 
răcnind ca o fiară sălbatică, a poruncit ca iarăşi să fu chinuit mai cu asprime şi fără 
de cruţare să fii bătut. lar când se făceau acestea, tu cântai lui Dumnezeu: Aliluia! 


Icosul al 6-lea 

Atât de cumplit şi fără de cruţare ai fost bătut, răbdătorule de chinuri al lui Hristos, 
mucenice, încât şi cele dinăuntru ale tale s-au rupt; iar cei ce te chinuiau pe tine, 
obosind de atâta cruntă bătaie, se schimbau unii după alţii; dar tu, viteazule ostaş al 
lui Hristos, nicidecum nu ţi-ai schimbat gândul de la doritorul tău lisus; ci te rugai 
Lui mai cu dinadinsul în adâncul inimii tale, ca să-ţi dea răbdare până la sfârşit. 
Pentru aceasta şi noi, ajutaţi fiind de rugăciunile tale, glăsuim unele ca acestea: 
Bucură-te, că tu nu ai pierdut răbdarea, cu cruzime fiind bătut pentru Hristos; 
Bucură-te, că au obosit chinuitorii, cei ce te băteau; 

Bucură-te, că aceia, ostenind, se schimbau unii după alții; 

Bucură-te, că mintea ta stă la Dumnezeu, cel ce te întărea; 

Bucură-te, că trupul tău a fost rănit şi sfâşiat până la cele dinăuntru; 

Bucură-te, că Hristos cu darul Sfântului Duh te-a cercetat din înălțime; 

Bucură-te, că toţi cei adunaţi la acea privelişte, au înfruntat pe judecător, pentru o 
cruzime ca aceea; 

Bucură-te, că din cer ţi-ai ţesut ție haină nefăcută de mână; 

Bucură-te, căci chinuitorii s-au săturat de a mai bate cinstitul tău trup; 

Bucură-te, căci credincioşii s-au umplut de multă jale, văzându-te pe tine; 
Bucură-te, că ai simțit pe trupul tău rănile lui Hristos; 

Bucură-te, că şi EI ţi-a gătit ţie cununa neveştejită în ceruri; 

Bucură-te, Sfinte loane, mare mucenice al lui Hristos! 

Condacul al 7-lea 

Nemaiavând păgânul tiran nici un fel de chin, o, de trei ori fericite mucenice, a 
poruncit să fie adus un cal neînvăţat şi sterp, şi sfintele tale picioare să fie legate ta- 
re de coada lui şi să te poarte şi să te târască pe toate străzile cetăţii; iar tu, ostaşu- 
le al lui Hristos, aşa fiind târât, te-ai făcut privelişte îngerilor şi oamenilor şi cântai 
lui Dumnezeu: Aliluia! 


Icosul al 7-lea 

Străin cu adevărat şi neobişnuit chin ţi-a născocit ţie, pătimitorule al lui Hristos, 
păgânul Cadiu. Că târât fund tu de cal în fuga mare pe la locurile cele aspre ale 
cetăţii, bucăţi de carne din trupul tău pe pietre rămâneau, capul ţi se zdrobea şi cre- 
dincioşii cei ce te priveau s-au umplut de multă jale. lar tu, având mintea ridicată 
către Dumnezeu, în taină te rugai Lui; de acestea noi robii tăi minunându-ne, laude 
ca acestea aducem ţie: 

Bucură-te, că prin chinuirea ta cea cumplită te-ai făcut mărturisitor al Sfintei Trei- 
mi, 

Bucură-te, că prin răbdarea ta cea cu tărie te-ai arătat întemeietor al dreptei credin- 
fe; 

Bucură-te, că aprins ai fost de focul dragostei celei negrăite către Dumnezeu; 
Bucură-te, că pentru Dânsul ai suferit sfărâmarea trupului tău; 

Bucură-te, că te-ai făcut pricină de veselie îngerilor; 

Bucură-te, că ai fost tristă privire credincioşilor; 

Bucură-te, că trântit fiind pe pietre capul tău cel sfânt s-a zdrobit pentru Hristos; 
Bucură-te, că prin rugăciunile tale s-a strivit de tot capul balaurului cel nevăzut; 
Bucură-te, că pământul ca o boia s-a vopsit cu sângele cel curs din tine; 

Bucură-te, că în Împărăţia cerurilor Hristos cununa acum ţi-a dăruit; 

Bucură-te, că pentru Dânsul pe pământ ai pătimit; 

Bucură-te, că împreună cu Dânsul în împărăția Lui te-ai sălăşluit,; 

Bucură-te, Sfinte loane, mare mucenice al lui Hristos! 


Condacul al 8-lea 

Văzându-te, mucenice al lui Hristos, neamul cel rău credincios, când erai târât de 
cal pe străzile lor, unii te luau în batjocură, alții îşi strâmbau feţele lor şi aruncau în 
tine cu ce aveau în mână, alții făceau râs şi lucruri necuviincioase. lar tu, viteazule 
ostaş, toate acestea cu bucurie şi cu mulțumită le răbdai, pentru cel ce te întărea pe 
tine, cântând neîncetat: Aliluia! 


Icosul al 8-lea 
Cu totul având pe lisus în sufletul şi mintea ta, purtătorule de chinuri, şi luptele tale 
fiind acum spre sfârşit, unul din cei ce te batjocurea, în casa sa alergând şi o sabie 

goală apucând, cu dânsa a tăiat cinstitul şi sfântul tău cap şi astfel luminat ţi-ai dat 
sufletul în mâinile Celui dorit de tine; pentru care sfârşit auzi şi de la noi acestea: 
Bucură-te, că ai luat de la oameni înfruntare şi defăimare pentru Hristos; 

Bucură-te, căci cu acestea ai urmat lui lisus, cel defăimat de ei; 

Bucură-te, că ai fost lovit de ei, cu orice li se întâmplase a avea în mâini; 
Bucură-te, că şi Hristos tot aşa a pătimit pentru noi păcătoşi; 

Bucură-te, că neamul cel rău credincios cu sabia a tăiat cinstitul tău cap; 

Bucură-te, că şi lisus a încununat cu strălucită coroană sfântul tău creştet; 
Bucură-te, că nevoinţa ta cea mucenicească acum s-a săvârşit; 

Bucură-te, că eşti prea mărit împreună cu mucenicii în locaşurile cele cereşti; 
Bucură-te, că acum noi credincioşii te avem pe tine mijlocitor prea fierbinte către 
Dumnezeu; 

Bucură-te, că rugăciunile tale către Dânsul sunt bine primite; 

Bucură-te, că amintirea ta se serbează în toată Biserica; 

Bucură-te, că numele tău este mărit de toţi cei drept-credincioşi; 

Bucură-te, Sfinte loane, mare mucenice al lui Hristos! 


Condacul al 9-lea 

După tăierea cinstitului tău cap şi după despărțirea sfântului tău suflet de trup, mu- 
cenice prea lăudate, trupul tău zăcea împreună cu capul cel tăiat, neîngropat şi în 
seamă nebăgat. lar noapte făcându-se, o minune prea mărită s-a văzut: asupra moa- 
ştelor tale ardeau făclii în chip de stâlp până la cer şi bărbaţi îmbrăcaţi în veşminte 
albe cădeau împrejurul trupului tău şi cântau cuvinte de negrăit, cu care împreună 
şi tu cântai lui Dumnezeu: Aliluia! 


Icosul al 9-lea 

Ritorii cu frumoase cuvinte nu pot spune cântările pe care le cântau îngerii împre- 
jurul moaştelor tale, mucenice de trei ori fericite; iar un oarecare iudeu, auzindu-i 
şi părându-i-se că sunt oameni pământeşti, a luat un arc şi a încercat a săgeta într- 
înşii; dar nimic n-a izbutit, ci mai vârtos s-a făcut vrednic de plâns în vederea tu- 
turor. Pentru aceasta şi noi de o minune ca aceea, spăimântându-ne, grăim ţie unele 
ca acestea: 

Bucură-te, că de îngeri te-ai învrednicit a fi petrecut; 

Bucură-te, că Hristos a privit din cer spre moaştele tale; 

Bucură-te, că deasupra moaştelor tale s-a văzut stâlp de foc până la cer; 

Bucură-te, că minunea aceasta a înspăimântat pe mulți; 

Bucură-te, că iudeul acela a fost pedepsit de puterea dumnezeiască; 

Bucură-te, că aceasta s-a făcut spre mai mult laudă a moaştelor tale; 

Bucură-te, că tot poporul a alergat să privească pe iudeul acela; 

Bucură-te, că după mărturisirea lui, înaintea tuturor, a fost dezlegat de pedeapsă; 

Bucură-te, că tiranul, fiind înștiințat de această minune, s-a temut foarte; 
Bucură-te, că din această pricină a poruncit creştinilor să te înmormânteze; 
Bucură-te, că, îngropat fund, Biserica a primit cinstitul tău trup; 
Bucură-te, că sfântul tău suflet s-a odihnit în locaşurile cele cereşti; 
Bucură-te, Sfinte Ioane, mare mucenice al lui Hristos! 


Condacul al 10-lea 

O, mucenice mult pătimitorule, pârâşul şi vânzătorul tău, vrând într-una din nopți 
să fure cinstitul şi prea chinuitul tău trup, şi la patria sa să-l ducă, tu ostaşule a lui 
Hristos, te-ai arătat degrabă în somn preotului bisericii aceleia şi de aceasta l-ai 
înştiinţat; iar el îndată a alergat la biserică şi cinstitele tale moaşte din mâinile lui 
le-a apucat; pentru care, bucurându-se, a cântat lui Dumnezeu: Aliluia! 


Icosul al 10-lea 

Preţioasele şi sfintele tale moaşte, prin purtarea ta de grijă, mucenice a lui Hristos, 
scăpând neluate de cei de alt neam, înăuntrul altarului au fost duse şi aşezate lângă 
sfânta masă, unde totdeauna pentru mântuirea noastră se jertfeşte Mielul lui Dum- 
nezeu, căruia şi tu te-ai adus jertfă; credincioşii fiind înştiinţaţi de aceasta au lăudat 
pe atotputernicul Dumnezeu, cel ce măreşte pe sfinţii Săi, cu care şi noi cântări de 
laude ca acestea îţi aducem ţie: 

Bucură-te, că cinstitele tale moaşte au scăpat nefurate şi nevătămate; 

Bucură-te, că cei de alt neam au fost alungaţi cu ruşine şi deşerți; 

Bucură-te, că înăuntrul altarului moaştele tale au fost aşezate de preoţii Bisericii; 
Bucură-te, căci credincioşii s-au bucurat de aceasta; 

Bucură-te, că acolo au fost săvârşite neîncetate minuni printr-însele; 

Bucură-te, că şi demonii au fost alungaţi din mulţi oameni; 

Bucură-te, că uneori s-a arătat stâlp de foc din cer deasupra lor; 

Bucură-te, că alte ori şi îngerii s-au pogorât spre dânsele; 

Bucură-te, că uneori din ele a ieşit bună mireasmă de negrăit; 

Bucură-te, că prin ele s-au tămăduit toate felurile de boli; 

Bucură-te, că pretutindeni a străbătut vestea minunii ce s-a făcut; 

Bucură-te, că Dumnezeu bine a voit ca vestirea ta să ajungă şi până la marginile 
pământului; 

Bucură-te, Sfinte loane, mare mucenice al lui Hristos? 


Condacul al 11-lea 

Împodobite fiind cu harul de tot felul de minuni cinstitele şi sfintele tale moaşte, 
mucenice al lui Hristos, vrednicule de laudă, toţi drepteredincioşii le cinstesc şi le 
sărută. Pentru aceea tu, având îndrăzneală către Dumnezeu, Stăpânul tuturor, mij- 

loceşte acestora, de la Dânsul în viaţa aceasta sănătate trupească şi în veacul ce va 
să fie mântuire sufletească, cântând: Aliluia! 


Icosul al 11-lea 

Făclie cu totul luminoasă fiind cinstitele tale moaşte, mucenice mult chinuite, pusă 
în sfeşnicul Bisericii şi luminând mult timp partea locului unde ai pătimit, după 
aceea, prin vrerea lui Dumnezeu şi prin stăruința unui drept credincios domn, în 
țara Moldovei adusă fiind, neîncetat luminează şi raze de minuni, spre toţi cei ce 
aleargă la ele cu credinţă, revarsă. Pentru aceea şi noi de acelaşi dar împărtăşindu- 
ne, grăim ţie: 

Bucură-te, rază a luminii celei neînserate şi gânditoare; 

Bucură-te, că peste toate părțile cele de sub cer eşti luminător; 

Bucură-te, luceafăr prea luminos al zilei celei neînserate; 

Bucură-te, că şi la noi prin oarecare iconomie ai fost adus din altă parte; 

Bucură-te, că şi acolo multă vreme razele ţi-au strălucit; 

Bucură-te, că iarăşi înapoi ai venit prin vrerea lui Dumnezeu; 

Bucură-te, smirnă totdeauna bine mirositoare în Biserica lui Hristos; 

Bucură-te, că împărtăşeşti de bună mireasmă pe toți cei ce aleargă la tine; 
Bucură-te, vas de mir neîmpuţinat şi de nenumărate vindecări încăpător; 

Bucură-te, că împarţi îndeajuns tuturor celor ce au trebuinţă; 

Bucură-te, că Împăratul cerurilor a vărsat peste tine slavă şi mare cuviință; 
Bucură-te, că ne-ai îndestulat şi pe noi de darul tămăduirilor a tot felul de nepu- 
tinţe; 

Bucură-te, Sfinte loane, mare mucenice al lui Hristos! 


Condacul al 12-lea 

Dar luând de la Dumnezeu, întru tot lăudate şi mult-pătimitorule mucenice, vindeci 
pe toţi de tot felul de boli, nu numai trupeşti, ci şi sufleteşti; iar acum, stând înain- 
tea lui Hristos, celui ce te-a întărit pe tine spre pătimire, nu înceta mijlocindu-ne 
mântuire sufletească şi nouă celor ce cu dragoste şi cu multă cucernicie serbăm 
amintirea ta şi cântăm neîncetat lui Dumnezeu: Aliluia! 


Icosul al 12-lea 

Lăudând, cântând şi fericind chinurile tale cele cu multă durere, răbdarea cea până 
în sfârşit, vitejia şi bărbăţia cea nebiruită ce ai arătat în trupul cel ca de diamant, pe 
care Hristos puitorul de nevoinţă l-a prea slăvit în cer şi pe pământ, şi nouă ne- 
vrednicilor ni l-a dăruit, Sfinte mare mucenice loane, grăim ţie acestea: 

Bucură-te, că eşti împreună locuitor şi petrecător cu Oştile îngereşti; 

Bucură-te, că eşti dus şi cu dragoste petrecut la locaşurile cele cereşti de cetele mu- 
ceniceşti; 

Bucură-te, că eşti încununat cu mărire de însăşi mâna Împăratului Hristos; 
Bucură-te, că Însuşi Domnul te-a luat pe tine la repaosul cel veşnic după multele 
pătimiri; 

Bucură-te, că ţi-ai adunat comoară nejefuită în ceruri; 

Bucură-te, că ai agonisit plată multă acum întru strălucirile sfinților; 

Bucură-te, că în încercări şi nevoi eşti nouă tare ajutător; 

Bucură-te, că eşti fierbinte solitor bucuriei şi slavei celei veşnice; 

Bucură-te, că eşti izvor nedeşertat de vindecări neputincioşilor; 

Bucură-te, că eşti o curgere neîncetată de mângâieri celor întristaţi; 

Bucură-te, că prin tine avem nădejde a fi scăpaţi de toate relele întâmplări vătămă- 
toare şi nefolositoare; 

Bucură-te, că prin tine aşteptăm a dobândi bunătăţile cele de-a pururea futoare; 
Bucură-te, Sfinte loane, mare mucenice al lui Hristos! 


Condacul al 13-lea (de trei ori) 

O, mult-pătimitorule al lui Hristos, Sfinte şi mare mucenice loane, primind această 
umilă rugăciune a noastră, ce se aduce ţie acum din inimă, ne izbăveşte pe noi de 
toate vătămările sufleteşti şi trupeşti, de vrăjmaşii cei văzuţi şi nevăzuţi şi de chinul 
cel veşnic, cu rugăciunile tale cele bine primite de Dumnezeu, ca împreună cu tine 
în veacul ce va să fie, în locaşurile sfinților, să cântăm lui Dumnezeu: Aliluia! 


Apoi se zic iarăşi: 


Icosul 1 

Îngerilor iubită şi plăcută a fost şi mai înainte de pătimire, vieţuirea ta, purtătorule 
de chinuri al lui Hristos, loane. Căci cu trup material îmbrăcat fiind, viaţă înge- 
rească pe pământ ai vieţuit, cu milostenii şi cu neîncetate rugăciuni, apoi şi cu chi- 
nuri. Pentru aceasta noi, după vrednicie, aceste laude aducem ţie: 

Bucură-te, că prin postirile şi rugăciunile tale cele necontenite, îngerilor te-ai ase- 
mănat; 

Bucură-te, că prin milosteniile şi lacrimile tale pe demoni i-ai înfricoşat; 

Bucură-te, că pe cei întristaţi i-ai mângâiat; 

Bucură-te, că pe cei bolnavi i-ai ajutat; 

Bucură-te, că în trup muritor te-ai arătat înger pământesc; 

Bucură-te, căci cu mintea ai fost om ceresc; 

Bucură-te, că din părinți bine credincioşi ai răsărit; 

Bucură-te, că dreapta credinţă până la sfârşit ai păzit; 

Bucură-te, că din cetatea vestită Trapezunda ai ieşit; 

Bucură-te, că prin toate faptele bune desăvârşit te-ai împodobit; 

Bucură-te, că pe mare, neguţător iscusit ai fost; 

Bucură-te, că neguţătoria sufletului bine ai chibzuit; 
Bucură-te, Sfinte loane, mare mucenice al lui Hristos! 


Condacul 1 

Apărătorul şi sprijinitorul creştinătăţii, împotrivitorului şi surpătorului păgânătăţii, 
mucenicului celui de curând arătat, ostaşului lui Hristos celui adevărat, care ca un 
soare Bisericii răsăritului a strălucit şi pe credincioşi de veselie i-a umplut, toţi 
acum din suflet cântări de mulţumire şi de laudă să-i aducem, şi cu dorire să-i cân- 
tăm: Bucură-te, Sfinte Ioane, mare mucenice a lui Hristos! 


(Sursa: Acatistier, Editura Biserica Ortodoxă Alexandria, pag. 524) 

Viaţa şi nevoinţele 


Sfinţenia este o cunună dumnezeiască pe fruntea ostenitorilor pentru „viaţa cea 
după Hristos şi în Hristos”. Ea este cununa cea neveştejită a luptei neostoite pe care 
au dus-o sihaştrii după trăirea în Dumnezeu. Pentru ea, martirii şi-au jertfit viaţa în 
iubire pentru adevărul şi credinţa în Mântuitorul. Aceştia şi toţi cei râvnitori din 
diferitele rosturi binecuvântate ale societăţii; după făgăduinţa Domnului, s-au ară- 
tat, încă din această viaţă, „temple ale Duhului Sfânt” (| Cor. 6, 19). 


Un astfel de vas al sfinţeniei, care s-a învrednicit să mărturisească pe Hristos până 
la jertfa vieţii, a fost şi Sfântul loan cel nou de la Suceava. Născut din părinţi 
iubitori de Dumnezeu, în jurul anului 1300, loan va creşte în grija mărturisirii 
dreptei-credinţe, împlinind totodată în viaţa sa şi porunca iubirii semenilor. 


Purtându-se cu toată bunăcuviinţă faţă de cei din jurul său, el se arăta chip al blân- 
deţilor, aşa cum deprinsese de la preoţii şi dascălii cetăţii de la care tânărul a luat 
învăţătură pentru înţelegerea adevărurilor nepieritoare ale Evangheliei şi spre 
mărturisirea cu statornicie a dreptei-credinţe. 


În îndeletnicirile sale, făcând negoţ asemenea majorităţii locuitorilor Trape- 
zuntului, loan adesea călătorea prin cetăţile şi târgurile de pe malurile Mării Negre. 
Tânărul creştin se arăta tuturor stăpânit de dorinţa dobândirii desăvârşirii şi a ago- 
nisirii mistuirii celei făgăduite de Mântuitorul nostru lisus Hristos. Multe din cele 

propovăduite de el le va fi învăţat din călătoriile săvârşite, care nu de puţine ori 1- 
au dat posibilitatea să cunoască frumuseți ale Ortodoxiei de prin ţinuturile pe unde 
l-au purtat cerinţele de trai ale vieţii. Astfel, el va fi cunoscut şi podoabele sufle- 
teşti ale strămoşilor noştri din Moldova şi din Muntenia, atât direct, cât şi din rela- 
tările genovezilor. Pentru a ajunge în Polonia şi Transilvania, aceştia nu mai mer- 
geau pe drumul cel „tătărăsc”. 


Astfel de experienţe îi vor fi dat ardoarea propovăduirii lui Hristos, asemenea celor 
care au dobândit cununa cerească făcând milostenii celor lipsiţi, mângâind pe cei în 
necazuri, ocrotind pe cei neajutoraţi şi apărând dreapta-credinţă a Bisericii Răsă- 
ritului, în care se născuse şi crescuse, şi din ale cărei frumuseți se împărtăşise. 
Dorea să-i facă şi pe alții părtaşi comuniunii deplinei bucurii pe care toate acestea 
le procură sufletului frământat şi însetat de aflarea adevărurilor dumnezeieşti. De 
aceea, tânărul loan se bucura de o deosebită preţuire în faţa tuturor, ceea ce desigur 
nu era pe placul unor negustori dornici să aibă cât mai multă clientelă. Acest fapt îi 
determina să-l invidieze pe loan care, după mărturisirea apostolului, „tuturor toate 
m-am făcut, ca în orice chip să mântuiesc pe unii” (| Cor. 9, 22). 


Într-una din călătoriile sale spre Cetatea Albă, râvnitorul Domnului discuta adesea 
cu negustorul apusean Reiz, care îşi arăta fățiş împotrivirea față de credinţa pro- 
povăduită de el. Dovedindu-i-se că nu are dreptate în cele afirmate, Reiz lasă totuşi 
germenele răutăţii să se cuibărească în inima sa, hotărând în sine să se răzbune pe 
tânărul loan, cunoscut pentru viaţa sa cucernică şi pentru zelul mărturisirii cre- 
dinţei celei adevărate. Ajuns la Cetatea Albă, care în acea vreme era încă sub stă- 
pânirea tătarilor nogai, negustorul Reiz caută să-şi aducă la îndeplinire josnicul său 
gând de răzbunare. Mergând la eparhul cetăţii, negustorul venețian îi spuse că loan 
ar vrea să se treacă la religia cea străveche a tătarilor, zicându-i: „„- Este, o condu- 
cătorule, în corabie un bărbat care, venind cu mine de la Trapezunt, mi-a mărturisit 
că ar vrea să se lepede de credinţa sa şi să primească legea voastră cea străveche”. 


Această veste l-a bucurat foarte mult pe dregătorul tătar, care a cinstit cu daruri 
alese pe Reiz. El a poruncit totodată să-i fie adus şi acest tânăr minunat, dornic să 
îmbrăţişeze credinţa altaică a strămoşilor săi. De aceea, el l-a întâmpinat cu cuvinte 
măgulitoare: „- Am auzit că eşti unul dintre bărbaţii aleşi şi înţelepţi din Trapezunt 
ŞI că ai dori să îmbrăţişezi străvechea noastră credinţă. Deci, alesule prieten, lepă- 
dându-te de credinţa cea în Hristos, în faţa acestei adunări, adaugă-te celor care se 
bucură de dragostea şi de oblăduirea mea”. 


Însă mărturisitorul adevăratului Dumnezeu, înțelegând urzeala şi ticăloşia lui Reiz, 
a simţit un fior care 1-a străbătut întreaga fiinţă: cum s-ar putea el lepăda de Hristos 

care l-a ocrotit şi i-a dat deplina bucurie a credinţei şi iubirii? De aceea, cu tăria 
izvorâtă din trăirea adâncă a credinţei celei adevărate, ca şi mucenicii de altădată, a 
răspuns cârmuitorului tătar: „- Să nu-mi fie mie a mă lepăda de Hristos, căci ce- 
ar putea despărţi inima mea de „Soarele dreptăţii” şi de „Răsăritul cel de Sus” şi 
a mă întoarce în întunericul necunoştinţei de Dumnezeu. Prea puternice eparhe, 
vorbele care ţi s-au spus despre mine Sunt mincinoase, Sunt iscodiri răutăcioase. 
Eu nu voiesc să dispreţuiesc bunătatea pe care mi-ai arătat-o, dar nu pot să mă 
lepăd de Hristos - lumina lumii”. 


Aceste vorbe calde şi pline de blândeţe, dovadă a flăcării credinţei şi iubirii tran- 
sfiguratoare a „ghiaurului”, au mâniat puternic pe eparh, considerând cele spuse de 
tânărul loan drept o dispreţuire a credinţei tătăreşti. De aceea a poruncit ca el să fie 
supus unor munci groaznice. 


Dar în toiul chinurilor, mărturisitorul ortodox lăuda neîncetat pe Dumnezeu pentru 
că l-a învrednicit de asemenea pătimiri, mulțumindu-i pentru darul de a purta pe 
trupul său „rănile lui Hristos”. „Binecuvântat ești Dumnezeule, şi prea mărită 
eşti, Lumină în trei străluciri: Tatăl, Fiul şi Sfântul Duh. Să nu-mi fie mie 
niciodată a mă închina soarelui şi focului, ci Părintelui luminii şi slavei celei 
neînserate. Mulţumescu-Ţi Ţie, Hristoase, că m-ai învrednicit a-mi spăla 
păcatele cu sângele meu şi a mă sfinţi cu puterea Sfântului Duh spre dobândirea 
vieții celei veşnice. Aceasta este ziua în care bucuria mea este deplină, pe care 
nimeni n-o va lua de la mine. Dă-mi mie, Dumnezeule, să mă împărtăşesc mai 
cu adevărat din slava zilei celei prea luminoase a Împărăției Tale”. 


Caznele la care a fost supus i-au întărit întreaga ființă. Prin suferinţele cele trecă- 
toare, de Dumnezeu iubitorul loan a ajuns la vrednicia de a se face părtaş tuturor 
darurilor dumnezeieşti, a dobândit „cununa” vieţii veşnice. Pentru aceasta i s-a 
luminat faţa de o lumină atotstrălucitoare, mai presus de fire. 


Văzând cei care-l chinuiau pe loan că prin grele pătimiri nu reuşesc să biruiască 
tăria credinţei „ghiaurului”, l-au înfățişat din nou ighemonului, care l-a ispitit: „„- 
Dacă vei primi credinţa noastră, îndată voi chema medici iscusiți din India şi din 
Persia, care-ţi vor tămădui durerile şi rănile trupului”. 


Dar loan, încredinţat că mai de preţ este să obţină „cununa” prin aceste pătimiri, 1-a 
răspuns: „- O, prea mărite conducător, nu te îngriji de rănile trupului meu, căci 
prin cele stricăcioase se dobândesc cele netrecătoare. Numai cel ce rabdă până 
la sfârşit se va mântui, iar mie Să-mi fie a mă Sfinţi şi a mă încununa decât prin 

răbdarea chinurilor pentru mărturisirea lui Hristos, care a spus că «în lume 
necazuri veţi avea; dar îndrăzniţi. Eu am biruit lumea» ” (loan 16, 33). 


Aceste cuvinte ale purtătorului de chinuri l-au mâniat şi mai mult pe eparh, care a 
poruncit să fie pus la cazne şi mai înfricoşătoare. Astfel, iubitorul de Dumnezeu a 
fost legat de coada unui cal şi târât pe caldarâmul cetăţii. Trupul lui fusese sfâşiat 
de pietrele ascuţite ale străzilor, însă buzele nu încetau să înalțe rugăciuni către 
Atotţiitorul, care pe toate le rânduieşte cu înţelepciune. 


Tăria în credinţă a lui loan l-a determinat pe unul dintre chinuitori, cuprins de furia 
întunecată a necredinţei să scoată sabia şi să-i taie capul. Astfel, prin moarte muce- 
nicească, mărturisitorul Domnului a primit cununa cea neveştejită a slavei sfinților 
şi vrednicia de a fi unul din „casnicii” Lui. 


Pentru a-şi exprima mânia lor faţă de Sfântul Ioan, tătarii nu au dat voie creştinilor 
din Cetatea Albă să-i ia trupul de pe caldarâm şi să-l prohodească, după rânduiala 
creştinească. Dumnezeu însă, înaintea căruia bineplăcută este moartea celor ce şi- 
au săvârşit viaţa în cucernicie şi bună credinţă, a arătat marea Sa iubire faţă de noul 
ales, trimițând îngerii să tămâieze trupul lui loan cu laude cereşti şi cu doxologii. 


Un necredincios din cetate, văzând această arătare minunată a îngerilor în veşminte 
strălucitoare, a crezut că acolo au venit preoţii creştini, care - încălcând porunca 
hanului - s-au apucat să-l prohodească pe martir. De aceea, păgânul a vrut să tragă 
cu săgeata asupra lor, cu gândul de a-i ucide, pentru neascultarea şi nesupunerea 
lor. Dar iată că o altă minune s-a petrecut: mâinile acelui necredincios au rămas 
lhpite de arc şi de săgețile cu care voise să săvârşească o nouă nelegiuire. Abia 
după ce a mărturisit cele întâmplate a fost izbăvit de pedeapsa cerbiciei lui prin 
puterea şi lucrarea lui Dumnezeu, care săvârşeşte fapte minunate prin sfinţii Săi. 


Relatarea tainicelor întâmplări a înfricoşat pe eparh, care a dat slobozenie creş- 
tinilor să ridice trupul lui loan şi cu cinstea cuvenită să-l prohodească. Astfel, 
moaştele slăvitului pătimitor au fost îngropate, după rânduiala Bisericii Ortodoxe, 
în cimitirul creştin din Cetatea Albă, săvârşindu-se prin aceasta „logodna” muce- 
nicului lui Hristos cu pământul nostru strămoşesc. Prin atotînţelepciunea Părintelui 
Ceresc s-au afirmat încă o dată cele două îndatoriri faţă de vatra strămoşească: 
păstrarea credinţei dreptslăvitoare şi unitatea națională. 


Deşi se simţea vinovat în faţa conştiinţei sale de moartea mucenicului loan din 
Trapezuntul Anatoliei, negustorul Reiz şi-a încărcat cugetul cu o nouă nelegiuire. 

EI şi-a pus în gând să fure aceste sfinte moaşte şi să le ia cu sine, pentru ca de 
revărsările minunilor de care auzise, să se bucure conaţionalii săi. 


Dar şi cu acel prilej are loc o altă minune. Preotului care slujea la biserica cimi- 
tirului, i s-a arătat în vis chipul mucenicului loan, descoperindu-i gândul mâr- 
şavului venețian. Mergând la cimitir, preotul a surprins pe Reiz asupra faptului, 
după cum i se spusese în vis, zădărnicind astfel planul nelegiuitului. De aceea el, 
adunând creştinii în procesiune, a dus cu mare cinste moaştele Sfântului loan în 
biserica cetăţii, al cărui hram, îi poartă numele, aşezându-le în sfântul altar. Aici au 
stat ele aproape 70 de ani, revărsând multe binefaceri asupra celor ce veneau şi în- 
genuncheau în faţa raclei, cerând mijlocirile sale înaintea lui Dumnezeu de la care 
pogoară toată darea cea bună şi tot darul cel desăvârşit. 


Vestea minunilor ce se săvârşeau prin moaştele Sfântului mucenic loan cel nou se 
răspândise în toată Ţara Moldovei al cărei ocrotitor a fost socotit de atunci. 
Evlaviosul domn Alexandru cel bun, care cu înţelepciune reuşise să obţină din 
partea Patriarhiei Ecumenice recunoaşterea canonică a mitropolitului Moldovei, 
Iosif Muşat, dorea ca această împlinire istorică şi de mare importanţă bisericească 
s-o pecetluiască cu strămutarea sfintelor moaşte ale mucenicului loan cel nou de la 
Cetatea Albă la Suceava, unde îşi fixase reşedinţa şi noul ierarh. 


Astfel, în 1402, la numai doi ani de la urcarea sa în scaunul de domnie, voievodul 
moldovean a adus şi moaştele Sfântului mare mucenic loan cel nou la Suceava, 
bineînţeles, la stăruința mitropolitului Iosif. O procesiune, având în frunte pe 
Grigorie Ţamblac, a însoțit nepreţuitul odor şi a fost întâmpinată, după mărturia 
cronicarilor, la „Poiana Vlădicăr”, lângă laşi, de alaiul domnesc al lui Alexandru 
cel bun. Aceste slăvite moaşte au fost aşezate apoi în catedrala mitropolitană din 
cetatea de scaun a Sucevei, azi, biserica Mirăuţilor. La puţin timp, racla a fost 
îmbrăcată cu argint, iar în cele 12 scene care o împodobesc sunt redate momentele 
semnificative ale acestei pătimiri. 


De atunci, Sfântul loan cel nou este cinstit ca „apărător şi ocrotitor” al ţării sale, 
adică al Moldovei, care a devenit ţara adevăratei sale naşteri în Hristos, locul în 
care s-a învrednicit de primirea cununii celei neveştejite a muceniciei. 


Multe minuni s-au revărsat până astăzi asupra celor care cu credinţă au venit să se 
închine Sfântului loan cel nou, minuni amintite parţial şi de mitropolitul Kievului, 
Petru Movilă. 

Dintre ele remarcăm pe aceea de la 2 iunie 1622, când cetatea a fost apărată de 
pârjolitoarea năvălire a tătarilor, care părea să nu aibă nici o oprelişte. Plini de 
groază, locuitorii Sucevei se refugiaseră din oraş, căutând scăpare între zidurile 
cetăţii. Voind să ridice racla, pentru a o adăposti în cetatea Sucevei, preoţii n-au 
reuşit să o urnească din loc. Şi astfel, înțelegând că ocrotitorul lor ceresc nu voia să 
fie mutat de la locul său, aceştia au înălțat rugăciuni fierbinţi către Sfântul mucenic 
loan cel nou, ca să mijlocească la Dumnezeu ca oraşul şi cetatea Sucevei să nu 
cadă în mâinile năvălitorilor. În acest timp, chiar pe când preoţii începuseră slujba, 
o ploaie abundentă a învolburat apele Sucevei, care a devenit o oprelişte neaştep- 
tată în calea tătarilor, şi astfel capitala a fost izbăvită de pârjolul şi de toată 
pustiirea lor. 


Pe de altă parte, urgia otomană ameninţa din ce în ce mai mult Ţările Române, 
aflate - prin poziţia lor geografică - la „cumpăna” dintre marile imperii cotropitoare 
ale timpului. Dorind să le aibă sub dominație şi control, ele făceau ca existenţa 
acestora să fie permanent ameninţată. Aşa se explică de ce, după despresurarea 
Vienei, armatele lui loan Sobieski s-au înapoiat spre Polonia, prin Moldova, luând 
ca pradă multe din avuţiile acestor plaiuri. Între ele s-au aflat şi moaştele Sfântului 
Ioan cel nou de la Suceava, care la 1686, însoțite de mitropolitul Dosoftei, au fost 
duse şi aşezate în cele din urmă la Zolkiew. După moartea acestui ierarh, sfinţitele 
moaşte, ca şi odoarele şi multe din actele mitropoliei Moldovei, au rămas în 
pământ străin. Ele au fost repatriate abia la 13 septembrie 1783 şi depuse din nou 
în fosta catedrală mitropolitană Sfântul mare mucenic Gheorghe, unde stătuseră 
aproape trei veacuri fără să fi fost mutate în altă parte. 


Dar valurile de năvălitori n-au încetat pe acest pământ iubit. Ororile primului 
război mondial au cuprins întreaga Europă. Multe bunuri s-au pierdut atunci sau au 
fost înstrăinate. În scopul ocrotirii lor, sfintele moaşte au fost duse la Viena şi 
adăpostite până la 25 iulie 1918 în paraclisul ortodox român de acolo. Revenirea la 
patria-mamă a ținuturilor bucovinene a făcut ca Sfântul Ioan cel nou să fie iarăşi 
ceea ce a fost odinioară, „ocrotitorul a toată Ţara Moldove”. 


De aceea dragostea românilor faţă de el a îmbrăcat mai multe forme. Cea mai 
veche dintre zilele de cinstire a slăvitului mucenic a fost aceea de la Sânziene (24 
iunie), adică naşterea Sfântului loan Botezătorul. Ea este amintită încă de la mu- 
tarea sfințitelor moaşte din biserica Mirăuţilor la ctitoria lui Bogdan al III-lea şi 
Ștefăniță Vodă la 1589. Mitropolitul Silvestru Morariu Andrievici va consfinţi 
pentru totdeauna această prăznuire, aşa cum se face şi astăzi. 

Varlaam, în Cazania apărută la laşi (1643), arată că Sfântul loan de la Suceava se 
prăznuia Joi, după Rusalii. De asemenea şi în Letopiseţul Ţării Moldovei al lui 
Grigore Ureche se spune că pomenirea mucenicului se făcea „miercuri şi Joi în 
săptămâna Rusaliilor”. 


La propunerea Sfântului Sinod al Bisericii Ortodoxe Române din 1950, în calen- 
darul Bisericii noastre, este înscrisă ca zi de pomenire a sa data de 2 iunie. 


O altă formă de cinstire a pătimitorului lui Hristos în ţara noastră a fost aceea a 
cântărilor şi laudelor liturgice. Primul panegiric care i s-a închinat provine de la 
Grigorie "Țamblac, „monahul şi presbiterul marii Biserici a Moldovei”. Fiind prima 
operă originală a literaturii române, el are titlul: Mucenicia Sfântului şi slăvitului 
mucenic loan cel nou, care a fost martirizat la Cetatea Albă. Nu se cunoaşte anul în 
care a fost scris. A fost reeditat de către episcopul Romanului, Melchisedec 
Ştefănescu, în 1884. 


Un alt panegiric a compus mitropolitul Varlaam. De asemenea Dosoftei, în Viaţa şi 
petrecerea svânţilor, îi închină acestui slăvit sfânt un frumos sinaxar. În timpurile 
mai noi s-au ocupat cu viaţa şi cu istoria peregrinărilor sale următorii învăţaţi: Pr. 
Simeon Florea Marian în 1895, episcopul Gherasim Timuș în 1898, F. Zieglaner în 
1897, A. Tăutu şi A. I. Popescu în secolul nostru. 


Străjuind la altarul mănăstiru, unde dangătul clopotelor din vechiul turn al lui Petru 
Șchiopul actualizează acelaşi mesaj de veghe şi înălțare ca pe timpul Măriei sale 
Ştefan voievod, moaştele Sfântului mucenic loan cel nou ne poartă şi azi sufletul 
către epoca măreaţă a începutului dăinuirii noastre. De aceea, tot românul care îşi 
pleacă fruntea şi genunchii în smerenia cugetului şi în căldura inimi la racla 
sfinţitelor sale moaşte, se integrează prin rugăciune şi închinare în comuniunea 
tuturor celor ce au păstrat şi apărat dreapta-credinţă. Ca într-o oglindă vie, el vede 
atunci toată istoria zbuciumată, dar glorioasă a acestui colţ minunat de ţară. 


Astfel ne întărim în unitatea de credinţă şi lucrare, de mărturisire şi trăire în şi cu 
Hristos - Lumina lumii, care a făcut ca glia străbună să fie binecuvântată cu atâţia 
sfinţi, vase alese ale manifestării Sfântului şi Dumnezeiescului Duh în lume. 


+ Pimen Suceveanul 

